Diari Oficial de la Generalitat Valenciana


Sumari del DOGV 9824, del 09-04-2024 (2024/2907)

RESOLUCIÓ de 3 d'abril de 2024, de la Direcció General de Formació Professional, per la qual s'autoritza o es renova l'autorització per a impartir programes formatius de qualificació bàsica, en el curs 2024-2025.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9824

Data del DOGV
:   09-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2907


Data del document
:   03-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 3 d'abril de 2024, de la Direcció General de Formació Professional, per la qual s'autoritza o es renova l'autorització per a impartir programes formatius de qualificació bàsica, en el curs 2024-2025. [2024/2907]  
Segons el que es disposa en l'article 30.1 i 2 de l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica de la Comunitat Valenciana., correspon a la conselleria amb competències en matèria d'educació, a través de la direcció general competent, autoritzar els programes formatius de qualificació bàsica en qualsevol de les seues modalitats. Esta autorització per a impartir els programes està desvinculada de la subvenció pública d'estos.  
Instruïts els expedients de sol·licitud derivats de la Resolució de 14 de desembre de 2023, de la Direcció General de Formació Professional, per la qual s'establix el procediment d'autorització o de renovació per a impartir programes formatius de qualificació bàsica en el curs 2024- 2025 (DOGV núm. 9748, de 19.12.2023) i d'acord amb el que s'establix en l'apartat tercer, resolc:  
  
Primer  
Autoritzar per al curs 2024-2025 els programes formatius de qualificació bàsica, en modalitat ordinària i adaptada a persones amb necessitats educatives especials permanents, que figuren en l'annex I, ordenats per províncies i, dins de cada província, per localitat.  
  
Segon  
Desestimar les sol·licituds que figuren en l'annex II d'esta resolució pels motius indicats en l'annex.   
  
Tercer  
Els programes hauran de ser organitzats i impartits pel mateix sol·licitant, i no s'admetrà la subcontractació, sense perjuí que es puguen contractar servicis professionals per a la impartició del programa formatiu, segons el que es disposa en l'apartat octau, punt 1, de la Resolució de 14 de desembre del 2023.  
  
Quart  
Aquells ens, entitats i centres que tinguen programes formatius de qualificació bàsica autoritzats per al curs 2024-2025 per la present resolució, però no puguen posar-los en funcionament, hauran de comunicar-ho, en el termini de quinze dies a partir de la data d'inici del programa segons el calendari escolar, mitjançant un escrit firmat pel seu representant legal en el qual s'al·leguen les causes d'esta renúncia.   
  
Quint  
1. D'acord amb el que s'establix en l'apartat desé punt 1 de la Resolució de 14 de desembre de 2023, dins de les obligacions de les entitats autoritzades s'inclou sotmetre's a la supervisió de l'inici i desenvolupament dels programes per part de la Inspecció d'Educació, la qual, en el cas de detectar qualsevol anomalia o irregularitat, informarà la direcció general amb competències en matèria de Formació Professional.  
  
2. D'acord amb el que s'establix en l'apartat deu, punt 3, de la Resolució de 14 de desembre de 2023, davant qualsevol variació substancial en el desenvolupament del programa, haurà de sol·licitar-se autorització expressa a la Direcció General de Formació Professional.  
  
Sext  
Els ens, entitats i centres estaran subjectes al calendari i al procediment d'admissió i matrícula que s'establirà per resolució de la Secretaria Autonòmica d'Educació a este efecte per al curs 2024-2025.   
  
  
Sèptim  
Esta resolució produirà efectes l'endemà de la seua publicació en el Diari Oficial de la Generalitat Valenciana.   
De conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser objecte de recurs potestativament en reposició o bé es podrà interposar directament un recurs contenciós administratiu, dins dels terminis i davant els òrgans que s'indiquen a continuació:  
a) El recurs de reposició s'haurà d'interposar davant el mateix òrgan que va dictar la present resolució en el termini d'un mes comptador des de l'endemà de la seua publicació.  
b) El recurs contenciós administratiu s'haurà de plantejar davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptador des de l'endemà de la seua publicació.  
  
València, 3 d'abril de 2024.- La directora general de Formació Professional: Marta Armendia Santos.